OpenLLM-France/wikimedia huggingface dataset:
# Warren Hastings

Warren Hastings (1732 – 1818), va ser un militar i polític angles i el primer governador general de Bengala des de 1772 i el primer governador general de l'Índia entre 1773 i 1785. Va ser acusat de corrupció política i destituït (Impeachment) el 1787, però després d'un llarg judici, va ser absolt el 1795. Va ser fet conseller privat (Her Majesty's Most Honourable Privy Council) el 1814.

## Bibliografia

* Davies, Alfred Mervyn. Strange destiny: a biography of Warren Hastings (1935)
* Ghosh, Suresh Chandra. The Social Condition of the British Community in Bengal: 1757-1800 (Brill, 1970)
* Feiling, Keith, Warren Hastings (1954)
* Lawson, Philip. The East India Company: A History (Routledge, 2014)
* Marshall, P.J., The impeachment of Warren Hastings (1965)
* Marshall, P. J. "Hastings, Warren (1732–1818)", Oxford Dictionary of National Biography (Oxford University Press, 2004); online edn, Oct 2008 accessed 11 Nov 2014
* Moon, Penderel. Warren Hastings and British India (Macmillan, 1949)
* Turnbull, Patrick. Warren Hastings. (New English Library, 1975)

### Primary sources

* Forrest, G.W., ed. Selections from The State Papers of the Governors-General of India — Warren Hastings (2 vols), Blackwell's, Oxford (1910)

## Enllaços externs

* "Warren Hastings" an essay by Thomas Babington Macaulay (October 1841)
# Sant Martí de Llaneres

Sant Martí de Llaneres és un edifici religiós del municipi de la Bisbal d'Empordà inclòs en l'Inventari del Patrimoni Arquitectònic de Catalunya.

## Descripció

Església d'una nau amb capçalera semicircular, orientada vers el nord. Interiorment l'absis és poligonal. En el frontís hi ha una portada renaixentista, amb pilastres estriades d'ordre jònic i frontó, dins els quals hi ha esculpit l'emblema dels Margarit -margarides- i una ferradura -al·lusiva al patró-; més amunt hi ha un rosetó. A la llinda de la porta hi ha gravat l'any, "1586".
La volta és de creueria amb relleus esculpits a les claus, dues de les quals representen a Sant Martí -partint la capa amb el poble i abillat de bisbe-, mentre les altres dues afiguren a la Verge i a Sant Miquel. Hi ha capelles laterals, en una de les quals hi ha l'ossari gòtic dels nobles Bernat i Guerau de Vilagut. La capella del Roser, que fou beneïda el 1746, té una notable decoració de rajoles policromes. La façana principal, és construïda amb carreuada; els altres murs són de pedres desbastades.

## Història

Sant Martí de Llaneres és la parroquial de Castell d'Empordà, nom que s'imposà per a designar el conjunt del poblat, originat en el castell dels comtes d'Empúries emplaçat al cim del turó i vora el qual s'agrupà l'únic nucli de poblament compacte. L'església és al planer, vers llevant, en un paratge de poblament dispers, de masies disseminades.
L'any 1101 és documentada l'església parroquial de "Sancto Martini de Laneras", igualment que en diferents textos dels segles xiii i xiv. En èpoques més tardanes ja es fa constar que era la parròquia de Castell d'Empordà: "Sancti Martini de Laneriis alias Castro impuritano" (any 1596). Consta que el temple actual fou començat l'any 1584; la data de la portada fa suposar que s'acabà dos anys més tard.

## Referències

* 1 2 3 4 «Sant Martí de Llaneres». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 30 agost 2014].
# Alfange

Un alfange o sabre d'abordatge és una espasa utilitzada principalment a la marina de guerra. Es tracta d'una mena de sabre curt i corbat de fulla gruixuda, amb tall a una sola banda i dos talls a la punta, que usaven els guerrers àrabs i d'altres pobles orientals. Serveix tant com arma que com eina (per tallar una corda, per exemple).

## Vegeu també

* Sabre
* Simitarra

## Referències

* ↑ Diccionari Català Valencià Balear
* ↑ alfange a Optimot
* ↑ Lawson, John Davis. American State Trials. St. Louis: F.H. Thomas Law Book Co, 1915, p. 668. «But as soon as they came up the shrouds, they clapped all hands to their cutlasses. Then I saw we were taken...»
# Emil und die Detektive

Emil und die Detektive és una pel·lícula alemanya dirigida per Gerhard Lamprecht, estrenada el 1931.

## Argument

A Berlín, des del camp, arriba Emil. Baixa del tren després d'haver estat desposseït de tots els estalvis que la seva mare li havia donat, cent quaranta marcs que Emil havia de portar a la seva àvia. Sobre la pista del lladre, Emil es troba amb un altre noi de qui es fa amic i que l'ajuda en la seva recerca, amb la participació de tots els nens del barri. La banda dels nois posa un parany al lladre, i el lliura a la policia. Emil, va rebre un premi de mil marcs, i retorna orgullós a la mare.

## Repartiment

* Rolf Wenkhaus: Émile Tischbein
* Käthe Haack: Frau Tischbein, la mare d'Émile
* Fritz Rasp: Grundeis
* Rudolf Biebrach: Wachtmeister Jeschke
* Olga Engl: Großmama
* Inge Landgut: Pony Hütchen
* Hans Joachim Schaufuß: Gustave
* Hans Richter: Fliegender Hirsch

## Referències

* ↑ «Emil und die Detektive». The New York Times.
# Robert Paverick

Robert Paverick (Borgerhout, 19 de novembre de 1912 - Deurne, 25 de maig de 1994) fou un futbolista belga de les dècades de 1930 i 1940.
Fou 41 cops internacional amb la selecció belga de futbol, amb la qual disputà la Copa del Món de futbol de 1938. Pel que fa a clubs, defensà els colors del Royal Antwerp i Beerschot VAC.

## Referències

* 1 2 Robert Paverick a National-Football-Teams.com (anglès)
* ↑ «Belgium - Record International Players». RSSSF. [Consulta: 30 octubre 2009].
* ↑ «Player profile». FIFA. Arxivat de l'original el 11 d'abril 2014. [Consulta: 30 octubre 2009].
* ↑ «Player profile» (en neerlandès). Royal Antwerp. [Consulta: 30 octubre 2009].
* ↑ «Player profile» (en francès). Beerschot. Arxivat de l'original el 6 de juliol 2011. [Consulta: 30 octubre 2009].
# Àcid oleic

L'àcid oleic és un tipus d'àcid gras monoinsaturat present en animals i vegetals, com ara l'oli d'oliva, l'alvocat, el cacau, l'oli de llavors de raïm, l'oli de gira-sol, l'oli de soia, el de palma, etc. És conegut que en certa manera aquesta substància en ser un àcid gras essencial (Omega-9), genera un efecte beneficiós als vasos sanguinis. D'aquesta manera es redueixen les possibilitats de contraure malalties de tipus cardiovascular i hepàtiques. La forma saturada d'aquest àcid és l'àcid esteàric.
L'àcid oleic també ocorre als cossos en descomposició d'alguns insectes, com ara les abelles i les formigues. La substància en qüestió fa que els altres que actuen com a obrers, puguin reconèixer els individus ja morts i els puguin eliminar dels nius. Si una abella o una formiga vives entren en contacte amb l'àcid oleic, és expulsada del niu per les altres obreres com si estigués morta.
L'àcid oleic es fa servir industrialment com a additiu als sabons i gels de bany, per tal de donar lubricitat. També es fa servir en cremes cosmètiques i de protecció solar, pels seus efectes beneficiosos i reparadors per a la pell.

## Referències

* ↑ Anies Hannawati Purnamadjaja, R. Andrew Russell «Pheromone communication in a robot swarm: necrophoric bee behaviour and its replication». Robotica, 23, 6, 2005, pàg. 731-742. DOI: 10.1017/S0263574704001225.
* ↑ Ayasse, M, Paxton, R (2002) Brood protection in social insects. In: Hilker, M, Meiners, T (eds.). Chemoecology of Insect Eggs and Egg Deposition. Blackwell, Berlin, 117-148.
# Bram de Groot

Bram de Groot (Alkmaar, 18 de desembre de 1974) és un ciclista neerlandès, ja retirat, professional des del 1999 fins al 2009. Va passar tota la carrera vinculat a l'equip Rabobank.
En el seu palmarès destaca una victòria d'etapa a la Volta a Catalunya del 2003 i l'Uniqa Classic del 2005.

## Palmarès

* 1996
** 1r a la Omloop om Schokland
* 1999
** Vencedor d'una etapa del Circuit Montañés
* 2003
** Vencedor d'una etapa de la Volta a Catalunya
** Vencedor d'una etapa de la Tour del Mediterrani
** 1r a la Profronde van Maastricht
* 2005
** 1r a la Uniqa Classic
** 1r a la Delta Profronde
* 2007
** 1r a la Profronde van Pijnacker

### Resultats al Giro d'Itàlia

* 2008. 120è de la classificació general
* 2009. 153è de la classificació general

### Resultats al Tour de França

* 2001. Abandona (12a etapa)
* 2002. 133è de la classificació general
* 2003. 99è de la classificació general
* 2004. 111è de la classificació general
* 2006. Abandona (15a etapa)
* 2007. 134è de la classificació general

### Resultats a la Volta a Espanya

* 1999. 69è de la classificació general
* 2005. 67è de la classificació general

## Referències

* ↑ «DE GROOT Bram». [Consulta: 24 desembre 2022].
* ↑ published, Susan Westemeyer. «De Groot retires after 11 year career» (en anglès), 20-11-2009. [Consulta: 24 desembre 2022].
* ↑ «Edición del dimecres 18 juny 2003, Página 40 - Hemeroteca - MundoDeportivo.com». [Consulta: 24 desembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - Bram DE GROOT» (en italià). [Consulta: 24 desembre 2022].

## Enllaços externs

* Palmarès a sitiodeciclismo.net
# Habitatges al carrer Baltasar d'Espanya, 2-20 (Sant Joan Despí)

Els Habitatges al carrer Baltasar d'Espanya, 2-20 és una obra eclèctica de Sant Joan Despí (Baix Llobregat) inclosa a l'Inventari del Patrimoni Arquitectònic de Catalunya.

## Descripció

Carrer que, anant des del nº 2 al 20, es conserva intacte, és a dir amb la seva fisonomia original, tot al contrari que la part del davant del mateix. En aquest s'aixequen cases edificades cap al 1889. Aquestes tenen jardí posterior i són de planta baixa i un pis. Algunes tenen element clàssics (frontons…) i entre mitgeres.

## Història

Els projectes d'aquestes cases els realitzaren mestres d'obres, entre ells, Ramon Ribera, Pau Vergés i J. Raventós. Destaquem en aquest carrer edificis com el destinat a Cooperativa Agrícola i el Col·legi Ateneu que foren locals annexes al Fonament Cultural i Artístic (abans Fonament i Sindicat Agrícola), i que a l'any 1931 foren ampliats a Sala d'Estudi, Biblioteca i Secretaria.

## Referències

* 1 2 «Habitatges al carrer Baltasar d'Espanya, 2-20». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 31 gener 2019].
# West Bend (Iowa)

West Bend és una població dels Estats Units a l'estat d'Iowa. Segons el cens del 2000 tenia 834 habitants.

## Demografia

Segons el cens del 2000, West Bend tenia 834 habitants, 352 habitatges, i 210 famílies. La densitat de població era de 365,9 habitants/km².
Dels 352 habitatges en un 25% hi vivien nens de menys de 18 anys, en un 54,8% hi vivien parelles casades, en un 3,1% dones solteres, i en un 40,1% no eren unitats familiars. En el 37,2% dels habitatges hi vivien persones soles el 24,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,21 i el nombre mitjà de persones que vivien en cada família era de 2,95.
Per edats la població es repartia de la següent manera: un 22,1% tenia menys de 18 anys, un 6% entre 18 i 24, un 20,5% entre 25 i 44, un 20,6% de 45 a 60 i un 30,8% 65 anys o més.
L'edat mediana era de 46 anys. Per cada 100 dones de 18 o més anys hi havia 83,6 homes.
La renda mediana per habitatge era de 31.711 $ i la renda mediana per família de 40.455 $. Els homes tenien una renda mediana de 31.083 $ mentre que les dones 20.000 $. La renda per capita de la població era de 18.804 $. Entorn del 4,1% de les famílies i el 6,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- West Bend». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- West Bend». American Fact Finder. Oficina del Cens dels Estats Units, 12-01-2010.
# EXPTIME

En teoria de la complexitat, la classe de complexitat EXPTIME és el conjunt dels problemes de decisió que poden ser resolts amb una màquina de Turing determinista en temps O(2$^{p(n)}$), on p(n) és una funció polinomial sobre n.
En termes de DTIME es té
    ${\mbox{EXPTIME}}=\bigcup _{k\in \mathbb {N} }{\mbox{DTIME}}(2^{n^{k}})$
Es coneix que
    P ⊆ NP ⊆ PSPACE ⊆ EXPTIME ⊆ EXPSPACE
i pel teorema de la jerarquia temporal:
    P ⊂ EXPTIME
de manera que almenys una de les inclusions de la primera línia ha de ser estricta (es creu que totes ho son). També se sap que si P = NP, llavors EXPTIME = NEXPTIME, la classe de problemes resolubles amb temps exponencial per una màquina de Turing no determinista. En concret, EXPTIME ≠ NEXPTIME si i només si existeixen llenguatges escassos a NP que no estan a P.
La classe de complexitat EXPTIME-complet és la classe de problemes que estan a EXPTIME tals que tot problema d'EXPTIME té una transformació polinòmica cap a cada un dels problemes d'EXPTIME-complet. Dit d'una altra manera, existeix un algorisme que treballa en temps polinòmic que transforma les instàncies d'un problema en les instàncies de l'altra amb la mateixa resposta. El conjunt EXPTIME-complet pot esser vist com el conjunt de problemes més difícils d'EXPTIME.
Un exemple de problemes EXPTIME-complet són els de, a partir d'una posició dels escacs, dames o Go determinar si el primer jugador te una seqüència de jugades guanyadores. Aquests jocs son EXPTIME-complets, ja que la seqüència de jugades a partir d'una configuració donada és exponencial sobre la mida del tauler.

## Referències

* ↑ Michael., Sipser,. Introduction to the theory of computation. 3a edició. Boston, MA: Cengage Learning, 2013. ISBN 9781133187790.
* ↑ Peter., Linz,. An introduction to formal languages and automata. 5th ed. Sudbury, MA: Jones & Bartlett Learning, 2012. ISBN 9781449615529.
* ↑ H., Papadimitriou, Christos. Computational complexity. Reading, Mass.: Addison-Wesley, 1994. ISBN 0201530821.
* ↑ Hartmanis, J.; Sewelson, V.; Immerman, N. «Sparse sets in NP-P: Exptime versus nexptime». Proceedings of the fifteenth annual ACM symposium on Theory of computing. ACM, 01-12-1983, pàg. 382–391. DOI: 10.1145/800061.808769.
# Llac d'Orlovačko

El Llac d'Orlovačko és un llac natural de la República Srpska, a Bòsnia i Hercegovina situat a una altitud de 1.438 metres, a la muntanya Zelengora. Es troba a 1 quilòmetre del llac de Jug. La longitud del llac és d'uns 350 metres, l'amplada és d'uns 100 metres, i la profunditat mitjana és d'uns 5 metres. El llac forma part del Parc Nacional Sutjeska. A l'est del llac es troba el cim d'Orlovac, al sud-oest el de Bregoc (2.014 m), al sud el de Stog (1.821 m) i al nord el de Ljeljen (1.765 m).

## Referències

* ↑ Petita Enciclopèdia de Prosveta (3a edició). Belgrad: Prosveta. 1985. ISBN 978-86-07-00001-2
* ↑ Marković, Jovan Đ. (1990). Lèxic geogràfic de Iugoslàvia. Sarajevo: Свјетлост. ISBN 978-86-01-02651-3
# El ángel de Budapest

El ángel de Budapest és un telefilm dramàtic espanyol basat en el llibre Un español frente al holocausto, del periodista i director executiu de ràdio Diego Carcedo, sobre la vida del diplomàtic espanyol Ángel Sanz Briz a Budapest. La seva estrena va tenir lloc el 20 de desembre de 2011 a TVE1.
El rodatge va tenir lloc en Budapest, Hongria del 9 de novembre fins al 23 de desembre de 2010.

## Argument

L'argument se centra en Ángel Sanz Briz, ambaixador d'Espanya en Hongria durant la Segona Guerra Mundial que va salvar la vida a milers de jueus del holocaust. Al temps anirà formant un moviment de resistència que els permeti salvar-los. Ell els expedeix documents de protecció i els va allotjar en cases de seguretat espanyoles, resguardats per la sobirania de l'ambaixada. En aquest moment, el govern hongarès estava perseguint i deportant jueus als camps d'extermini nazis.
Una història paral·lela segueix la vida amorosa d'Antal, un jueu hongarès que s'enamora del germà d'un funcionari del govern feixista de la Creu Fletxada. Antal va entrant lentament en el moviment de resistència per a salvar-se ell i la seva parella.

## Repartiment

* Francis Lorenzo - Ángel Sanz Briz.
* Anna Allen - Adela Quijano.
* Tamás Lengyel - Lajos.
* George Mendel - Danielson.
* Manuel de Blas - Miguel Ángel Muguiro.
* Ana Fernández - Sra. Tourné
* Aldo Sebastianelli - Giorgio Perlasca.
* Tamás Szabó Kimmel - Antal.
* Iván Fenyő - Raoul Wallenberg.
* Áron Őze - Adolf Eichmann.
* László Agárdi - Miklós Horthy.
* Kata Gáspár
* Sára Herrer
* Athina Papadimitriu
* Tamás Balikó
* János Bán
* László Baranyi
* László Áron

## Premis

* Premi a la Millor Pel·lícula per a televisió al Zoom Festival (festival europeu de cinema per a televisió) 2012.
* Medalla de Plata en la categoria de TV Movies al Festival Internacional de Televisió i Cinema de Nova York 2012.
* Premi de l'Agrupació de Teleespectadors i Radiooients (ATR) 2012 a la Millor pel·lícula per a televisió.
* Premis Ondas 2012 a la Millor minisèrie.

## Referències

* 1 2 «Budapesten forgat filmet Luis Oliveros spanyol filmrendező» (en hungarian). FILMHU-CSOPORT. Budapest, Hungary: film.hu Kft, 08-11-2010. [Consulta: 26 febrer 2011].
* ↑ La 1 estrena 'El Ángel de Budapest', la historia del español que salvó a miles de judíos, rtve.es, 16 de novembre de 2011
* ↑ Gábor Apats. «Kétmillió euróért, spanyolokkal forgatták A budapesti angyalt» (en hongarès). origo.hu. Budapest, Hungary: Magyar Telekom, 23-12-2010. [Consulta: 26 febrer 2011].
* ↑ 'El ángel de Budapest', mejor película en el Zoom Festival
* ↑ 'El ángel de Budapest', 'Operación Jaque' y 'Un país para comérselo', premiados en el Festival de Nueva York
* ↑ 'El ángel de Budapest', Lourdes Maldonado y las series de laSexta, premios ATR
* ↑ 'El ángel de Budapest', premio Ondas 2012
# 1077

El 1077 (MLXXVII) fou un any comú començat en diumenge del calendari julià.

## Esdeveniments

* Els turcs conquereixen Jerusalem

## Necrològiques

* 14 de desembre, Roma: Agnès d'Aquitània, també Agnès de Poitiers o Emperadriu Agnès, emperadriu consort del Sacre Imperi Romanogermànic (n. vers 1025).
* Al-Muàyyad-fi-d-Din aix-Xirazí, daï ismaïlita que va ser intermediari entre els fatimites i al-Bassassirí.

## Referències

* ↑ Gierszewska-Noszczyńska, Matylda. «Agnes von Poitou» (en alemany). Ingelheim am Rheim. [Consulta: 31 octubre 2022].
# 1246

El 1246 (MCCXLVI) fou un any comú començat en dilluns del calendari julià.

## Esdeveniments

* Granada es declara vassalla de Castella pel Pacte de Jaén.

## Referències

* ↑ García Sanjuán, Alejandro «Consideraciones sobre el pacto de Jaén de 1246». Sevilla 1248. Congreso Internacional Conmemorativo del 750 Aniversario de la Conquista de la Ciudad de Sevilla por Fernando III, Rey de Castilla y León:. Centro de Estudios Ramón Areces (CEURA), 2000, pàg. 715–724.
# 21a Mostra Internacional de Cinema de Venècia

La 21a Mostra Internacional de Cinema de Venècia va tenir lloc del 24 d'agost al 7 de setembre de 1960.

## Jurat

* Marcel Achard (França) (president)
* Peter Baker (GB)
* Luis García Berlanga (Espanya)
* Serguei Bondartxuk (URSS)
* Louis Chauvet (França)
* Antonio Pagliaro (Itàlia)
* Jaime Potenze (Argentina)
* Mario Praz (Itàlia)
* Samuel Steinman (EUA)
* Jerzy Toeplitz (Polònia)
* Arturo Tofanelli (Itàlia)

## Pel·lícules en competició

| Títol original | Director(s) | País de producció |
| Le Passage du Rhin | André Cayatte | França |
| Ningen no jôken | Masaki Kobayashi | Japó |
| The Apartment | Billy Wilder | Estats Units |
| La lunga notte del '43 | Florestano Vancini | Itàlia |
| Rat | Veljko Bulajic | Iugoslàvia |
| Rocco e i suoi fratelli | Luchino Visconti | Itàlia |
| Tunes of Glory | Ronald Neame | Regne Unit |
| Le Voyage en ballon | Albert Lamorisse | França |
| El cochecito | Marco Ferreri | Espanya |

## Premis

* Lleó d'Or:
** Le Passage du Rhin (André Cayatte)
* Premi Especial del Jurat:
** Rocco e i suoi fratelli (Luchino Visconti)
* Copa Volpi:
** Millor Actor - John Mills - (Tunes of Glory)
** Millor Actriu - Shirley MacLaine - (The Apartment)
* Millor primer treball
** La lunga notte del '43 (Florestano Vancini)
* Premi San Giorgio
** Ningen no jôken (Masaki Kobayashi)
* Premi FIPRESCI
** El cochecito (Marco Ferreri)
** Rocco e i suoi fratelli (Luchino Visconti)
* Premi OCIC
** Le Voyage en ballony (Albert Lamorisse)
* Pasinetti Award
** Ningen no jôken (Masaki Kobayashi)
** Seccions paral·leles - Shadows (John Cassavetes)
* Lleó de San Marco
** Muzykanci (Kazimierz Karabasz)

## Referències

* ↑ «The 1960′s». Arxivat de l'original el 24 de setembre 2020. [Consulta: 7 octubre 2013].
* ↑ «Juries for the 1960′s». Arxivat de l'original el 2 de setembre 2012. [Consulta: 7 octubre 2013].

## Vegeu també

* Festival Internacional de Cinema de Sant Sebastià 1960
* 10è Festival Internacional de Cinema de Berlín
* 13è Festival Internacional de Cinema de Canes

## Enllaços externs

* 21a Mostra Internacional de Cinema de Venècia - Lloc web oficial
* Premis del Festival de Cinema de Venècia 1960 a IMDb
# Pantà de Barasona

El pantà de Barasona (anomenat a partir del topònim de Barasona, poblet que va quedar submergit per la construcció de l'embassament) o pantà de Joaquín Costa (per Joaquín Costa, defensor de la política hidràulica com a motor de desenvolupament de la Ribagorça) és un embassament del riu Éssera que serveix com a capçalera per al sistema del Canal d'Aragó i Catalunya. Al sud del pantà s'hi troba el Congost d'Olvena.
L'embassament segueix la tipologia de gravetat i aconsegueix una altura de coronació de 99 m en una gola del riu Éssera els vessants de la qual han estat poblats des d'època romana. La seva presa tanca la gola oberta a la serra de la Corrodella. La seva cua arriba fins al poble de Graus, a la confluència de l'Éssera i l'Isàvena. Té una superfície d'embassament de 69 Ha., amb un volum de 92 Hm.3, i la seva presa fa 65 metres d'alçada.
L'embassament s'utilitza també per a activitats recreatives, amb un càmping i establiments per a activitats aquàtiques com el rem i la pesca, als seus voltants.

## Història

La construcció d'un canal de reg per a la Baixa Ribagorça havia estat un projecte il·lustrat des del segle xviii, encara que només es va poder escometre durant el segle xix, sota la intensa pressió social d'intel·lectuals com Joaquín Costa i la seva Lliga de Contribuents de Ribagorça. Inaugurat finalment el 1906 com a Canal d'Aragó i Catalunya, no disposava, però, d'un pantà que permetés un flux constant i segur d'aigua, fet que va motivar demandes posteriors d'un embassament en capçalera.
Durant les dècades següents es va aprovar la llei de regs de 1911 i es van crear les confederacions hidrogràfiques del 1926, tot facilitant el marc legal per a la construcció de l'embassament. Les obres van començar el 1929 i van ser acabades el 1932. Com a molts embassaments, es van produir expropiacions d'alta conflictivitat social, que van generar disputes fins ben entrada la dècada de 1960.
Durant la Guerra Civil espanyola l'exèrcit republicà va volar les portes de la presa per a frenar l'avanç de l'exèrcit franquista.
El sistema posteriorment es va complementar amb els embassaments de Santa Anna (1961) i de Sant Salvador, dissenyats per tal d'augmentar la capacitat de regulació de la conca, que desbordava el volum del Barasona amb el desglaç.

## Referències

* ↑ iAgua, redaccion. «Embalse de Barasona-Joaquin Costa en Graus» (en castellà), 26-09-2017. [Consulta: 30 novembre 2020].
* ↑ «La Puebla de Castro: BARASONA Y SU EXPROPIACIÓN EN 1927». [Consulta: 30 novembre 2020].
* ↑ «Acciona se adjudica la construcción de un embalse en Huesca por 46,20 millones - Cotizalia.com». [Consulta: 30 novembre 2020].